open-index/open-wikipedia-markdown huggingface dataset:
Нова Мудања

**Нова Мудања** или само **Мудања** (, *Неја Мудања*) — гратче во Касандриско, Егејска Македонија, денес седиште на општината Нова Пропонтида на Халкидичкиот округ во областа Западна Македонија, Грција. Населението брои 9.342 жители (2011). Основано е од грчки дојденци во 1920-тите.

## Географија
Нова Мудања е сместена на источниот брег од Солунскиот Залив, југозападно од Полигеро, на влезот од полуостровот Касандра.

### Историја
Ова неселено место за првпат е забележано во пописот од 1920 г. како *Карги Лимани* (*Чавкино Пристаниште*) со 168 жители, од кои 100 мажи, што значи дека се работело за место на пристанишни работници и рибари. Официјално е прогласено за село во 1922 г. кога почнале да се носат грчки доселеници од Мудања во Мала Азија. Во 1928 г. местото веќе имало 1.238 жители. Селото било уредено, заменувајќи ги поранешните неуредни пристанишни постројки со уредено пристаниште и туристички капацитети, поради што доживеало поголем раст од сите други крајбрежни населби во околината. Во 1940 г. во Нова Мудања се попишани 2.296 жители. Во 1980-тите веќе станало гратче, надминувајќи 4.000 жители и продолжило да се развива. Во 2000-тите надминало 6.000 жители, а во 2011 населението пораснало на 9.342 лица.

## Население

## Стопанство
Население се занимава со риболов, трговија, земјоделство и свиларство — занает кој бегалците го довеле со себе од Мала Азија. Денес Нова Мудања е најдинамичниот град во западниот дел на полуостровот и е важно одморалиште со бројни туристи. Во средината на јули се одржува Фестивал на сардината.

## Поврзано
* Халкидик

## Наводи

## Надворешни врски

Категорија:Нова Пропонтида
Вахид Халилхоџиќ

**Вахид Халилхоџиќ** (роден на  во ) — поранешен фудбалер на Југославија и репрезентативец од Босна и Херцеговина, кој играл на позицијата центарфор, и денешен  фудбалски тренер . Настапувал за Вележ од Мостар и француските клубови Нант и Пари Сен Жермен.

## Фудбалска кариера
Халилхоџиќ започнал да игра фудбал во ФК Турбина, во неговиот роден град, а потоа се преселил во Мостар и започнал да игра во младинската екипа на Вележ во 1969 година. Во Вележ станал првотимец во сезоната 1972/73 и се развил во ефикасен водач на нападот, и во неговиот дрес постигнал 106 голови на  206 прволигашки  натпревари. Како член на Вележ, тој го освоил Фудбалскиот куп на Југославија во 1981 година . За Вележ одиграл вкупно 376 натпревари и постигнал 253 голови.

Од есента 1981 година играл за францускиот прволигаш ФК Нант, со кого во сезоната 1982/83 го освоил Француското првенство и бил најдобар стрелец на лигата со 27 голови.

## Репрезентација
Покрај 12 одиграни натпревари и исто толку голови постигнати за младата репрезентација на Југославија (1975-1978), тој исто така одиграл 15 натпревари и постигнал 8 гола за најдобрата селекција на Југославија. Дебито го имал на 19 јуни 1976 година во натпревар против Холандија (2: 3) на завршниот турнир на Купот на нации во Загреб, а последен пат играл  на 3 април 1985 година против Франција (0: 0) во Сараево, квалификувајќи се за Светскиот куп во 1986 година .

### Тренер

* ФК Вележ Мостар (Југославија - БиХ) 
* ФК Бове-Оаз (Франција) 
* Раџа Казабланка (Мароко) 
* Лил ОСЦ (ФРА) 
* ФК Рен (ФРА) 
* ПСЖ (ФРА) 
* Трабзонспор, Истанбул, Турција 
* Ал Итихад ( С. Арабија ) 
* Брегот на Слоновата Коска  
* Динамо Загреб 
* Алжир

## Успеси и признанија

### Како играч

* 1981 година - победник на Југословенскиот куп (Вележ) 
* 1983 година - Шампион на Франција (Нант) 
* 1983 и 1985 година - најдобар стрелец на Франција (Нант)

### Како тренер

* 1997 година -  бил победник во африканската Лига на шампиони.  
* 1998 - Шампион на Мароко (Раџа Казабланка) 
* 2004 година - Победник на францускиот куп (ПСЖ) 

## Наводи

Категорија:Тренери на ФК Нант
Категорија:Фудбалери на ФК Париз Сен Жермен
Категорија:Фудбалски тренери
Категорија:Југословенски фудбалери
Категорија:Витези на Легијата на честа
Категорија:Босански фудбалери
Категорија:Живи луѓе
Дервен (Долно Коњари)

**Дервен** — археолошко наоѓалиште во скопското село Долно Коњари. Претставува населба од младото камено време. На 2 км западно од селото, на левата на асфалтниот пат Скопје-Коњари, на блага падина, во нивата на ЗИК „Скопско Поле“, која зафаќа површина од 350 × 75 м, се среќава голем број делови од керамички садови. Повеќето од нив се украсени во барботин и импресо-техника, а од облици има пехари на висока конусна нога, грниња, жртвеници, ситна антропоморфна пластика и др. Голем е бројот и на уродијата од кремен и камен.

## Поврзано
*Долно Коњари - депо на средновековни монети;
*Ограѓе - населба од римското време;
*Долно Коњари;
*Список на археолошки наоѓалишта во Скопско;
*Список на средновековни некрополи во Македонија.

## Наводи
Тресалиште (Драчево)

**Тресалиште** — некропола од римското време. Во 1949 година во месноста Стефановски Дол е откриена надгробна стела со релјеф и латински натпис. Стелата се чува во Музејот на Македонија во Скопје.

## Поврзано
* Белчевица — некропола од римското време.
* Љубуш — старохристијански ротонди; и
* Пинтија — старохристијански ротонди.

## Наводи
Чешма (Долно Соње)

**Чешма** — осамен наод од римското време. Во селската чешма е вѕидана надгробна стела со релјеф и латински натпис, оштетена во горниот дел. Нејзините димензии се 62 × 47&nbsp;см.

## Поврзано
* Поткарпа — осамен наод од римското време; и
* Св. Спас — осамен наод од римското време.

## Наводи

Категорија:Долно Соње
Категорија:Чешми во Македонија
Крушка (Добри Дол)

**Крушка** — осамен наод од римското време кај скопското село Добри Дол. Во непосредната близина на селскиот поток Крушка е пронајден двоен доцноантички гроб. Во гробната конструкција секундарно биле вградени шест надгробни плочи со латински натписи. Спомениците се наоѓаат во Музејот на Македонија во Скопје.

## Наводи
Поткарпа (Долно Соње)

**Поткарпа** — осамен наод од римското време. Над современиот пат за селото Долно Соње, на една падина се наоѓа надгробна стела, веројатно ископана при обработувањето на нивата. Стелата е од варовник, со релјефна претстава на задушна гозба и латински натпис, а нејзините димензии се 233 × 63 × 20&nbsp;см. Споменикот се наоѓа на местото каде што е пронајден.

## Поврзано
* Чешма — осамен наод од римското време; и
* Св. Спас — осамен наод од римското време.

## Наводи

Категорија:Долно Соње
Вели Поле (Долно Оризари)

**Вели Поле** — населба од римското време. На 4 километри над некогашното село Оризари (денес современата населба Ѓорче Петров), во непосредната близина на каменоломот помеѓу селата Свиларе и Ново Село се среќаваат фрагменти од керамички садови, тегули, имбрекси и друг градежен материјал.

## Наводи

Категорија:Ѓорче Петров
Селиште (Долно Свиларе)

**Селиште** — населба од римското време. На 500&nbsp;метри западно од селото Долно Свиларе, на простор од околу 300 × 300&nbsp;метри, по површината на нивите се среќаваат фрагменти од керамички садови, питоси и градежен материјал.

## Наводи

Категорија:Долно Свиларе
Кале (Долно Добрино)

**Кале** — градиште-викус од доцноантичкото време. На 1 километар североисточно од селото Добрино и на 2,5&nbsp;км јужно од Кадина Река, на врвот од високиот рид се наоѓа зарамнето плато со површина од околу 2 хектара каде се гледаат остатоци од градби за живеење, а по површина се среќаваат фрагменти од керамички садови, тегули и покривни ќерамиди.

## Наводи

Категорија:Добрино
Белчевица (Драчево)

**Белчевица** — некропола од римското време. Во дворот на училиштето, при садењето на овошни насади, во 1955 година учениците откриле гробница градена од квадратни тули со скелет покрај кој биле положени стаклени сатчиња — лакримарии.

## Поврзано
* Љубуш — старохристијански ротонди;
* Пинтија — старохристијански ротонди; и
* Тресалиште — осамен наод од доцноантичкото време.

## Наводи
Чифлик (Раштак)

**Чифлик** — населба од доцноантичкото време. На околу 300&nbsp;метри јужно од селото Раштак, во нивите на С. Георгиевски, кои зафаќаат простор од 3 хектара, се среќава изобилство од градежен материјал (камен, тули, покривни ќерамиди), но и многубројни фрагменти од керамички садови, питоси и други наоди од кои голем дел има собрано сопственикот на нивата. За одбележување се неколкуте римски царски монети.

## Наводи

Категорија:Раштак
Зајкино (Побожје)

**Зајкино** — осамен наод од римското време во селото Побожје. Како дел од конструкцијата на еден доцноантички гроб се пронајдени две надгробни плочи со латински натписи. Спомениците се чуваат во Музејот на Македонија во Скопје.

## Поврзано
* Врбиче — некропола од доцноантичко време; и
* Гробишта — некропола од доцноантичко време.

## Наводи

Категорија:Побожје
Слатина (Зелениково)

**Слатина** — населба од неолитско време. Се наоѓа на 200-300&nbsp;метри пред влезот во селото Зелениково, лево од патот и железничката пруга, на пространа тераса што се издига над старото корито на Вардар, на десната страна. Поголем дел од теренот е обработлив и е сопственост на ЗИК „Светлост“. Со длабокото орање и садењето на овошки површинските слоеви се оштетени и развлечени. Наоѓалиштето е откриено уште во 1950 година, кога е извршено и првото пробно ископување. Подоцна, со ископувањата во 1954 и 1955 година, а особено во 1974 и 1975 година се откриени остатоци од куќи (лепеж) и разни предмети од материјалното производство, особено од керамика. Се работи за поголема населба од средниот неолит, со подолга интерна еволуција, истовремена со населбите од културната група Анзабегово-Вршник II-IV. Посебно значајни се наодите од последниот слој на населбата, од времето на доцниот неолит, според кои е воведена нова културна група наречена Зелениково II. Наодите се чуваат во Музејот на Град Скопје.

## Поврзано
* Црквиште — кастел од доцноантичко време.

## Наводи

Категорија:Зелениково
Братоубиство

[десно|мини|„Каин го убива Авел“, илустрација на [Гистав Доре.|325x325пкс]]
**Братоубиство** или **фратрицид** (од латински: *frater* „брат“ и *cida* „убиец“ или *cidum* „убиство“, двете изведени од *caedere* „да убиеш, да пресечеш“) — чин на убиство на сопствениот брат.

## Религија и митологија
Во абрахамските религии најпозната е библиската приказна за убиството на Авел од страна на брат му Каин. Во римската митологија, градот Рим е основан како резултат на братоубиство, при што близнаците Ромул и Рем се скарале околу тоа кој е миленик на боговите и околу плановите за изградба на Рим, по што Ромул го убил Рем и се прогласил за прв крал на Рим.

## Римско Царство
Најпознатото братоубиство во Римското Царство е убиството на Публиј Септимиј Гета по наредба на неговиот брат Каракала во 211 година. По смртта на нивниот татко Септимиј Север во февруари 211 година, браќата го наследиле како коимператори. Нивното заедничко владеење се покажало како неуспешно, а секој од нив ковал заговор да го убие другиот. Во декември истата година, Каракала се преправал дека ќе одржи помирување во домот на нивната мајка Јулија Домна, а Гета бил намамен да дојде невооружен и без стража. По пристигнувањето на Гета, група центуриони лојални на Каракала го убиле, при што тој умрел во рацете на својата мајка.

## Персиско Царство
Најпознатото братоубиство во Персиското Царство е убиството на Бардија, синот на Кир Велики, од страна на неговиот брат Камбиз Втори.

## Отоманско Царство
Во Отоманското Царство постоела политика на судско, кралско братоубиство, воведена од султанот Мехмед Втори, чиј дедо Мехмед Први морал да води макотрпна и тешка граѓанска војна против своите браќа (што ја довело империјата близу до пропаст) за да го преземе престолот. Кога нов султан доаѓал на престолот, и откако ќе му се родел првиот машки престолонаследник, тој ги затворал сите свои браќа и наредувал да се задават со свилена марама. Најголемото братоубиство се случило кога султанот Мехмед III дошол на престолот, при што тој го наредил убиството на 19 негови браќа, кои потоа биле погребани заедно со нивниот татко. Целта на овој масакр била да се спречи граѓанска војна. Поради јавното несогласување, неговиот наследник Ахмед Први ја прекинал оваа практика, заменувајќи ја со доживотна затворска казна во Кафез, кој бил дел од Отоманската палата.

## Могулско Царство
Во Могулското Царство, братоубиствата честопати се случувале како резултат на војните за наследување. Во 1622 година, шахот Јахан го убил својот најстар брат Кусрау Мизра. Во 1628 година, тој го убил и својот брат Шахријар. Синот на шахот Јахан, Дара Шикох, бил убиен од страна на својот брат Аурангзеб на 30 август 1659, а убиството го сведочел неговиот преплашен син.

## Поврзано

* *[[Фратрицид (расказ)|Фратрицид]]* - расказ од Франц Кафка
* Каин и Авел
* Ромул и Рем

## Наводи


## Надворешни врски

* Братоубиство во Отоманскиот закон

Категорија:Насилство
Категорија:Убиство
Св. Спас (Долно Соње)

**Св. Спас** — осамен наод од римското време. При реновирањето на истоимената црква, во 1973 година, на јужниот внатрешен ѕид е откриен фрагмент од надгробна плоча со латински натпис и димензии од 84 × 40&nbsp;см. Споменикот се наоѓа на местото каде што е пронајден.

## Поврзано
* Поткарпа — осамен наод од римското време; и
* Чешма — осамен наод од римското време.

## Наводи

Категорија:Долно Соње
Три бои: Сино

**Три бои: Сина** (француски: *Trois couleurs: Bleu*) — филм на Кшиштоф Кишловски (Krzysztof Kieślowski) од 1993 година. Исто така, Кишловски е автор и на сценариото, заедно со Кшиштоф Пјешевич, Агњешка Холанд и Славомир Иџиак. Музиката ја компонирал Збигњев Преснер. Главните улоги ги толкуваат: Жилиет Бинош (Juliette Binoche), Беноа Режан (Benoît Régent), Флоранс Пернел (Florence Pernel), Шарлот Вери (Charlotte Véry). „Три бои: Сина“ е првиот дел од трилогијата „Три бои“ кои ги симболизираат боите на француското знаме и паролите за слобода (сино), еднаквост (бело) и братство (црвено). Филмот ја освоил наградата „Златен лав“ и уште шест други награди на Филмскиот фестивал во Венеција, три награди „Цезар“ и бил номиниран за „Златен глобус“.

## Синопсис
Жули (ја игра Бинош) е во среќен брак со познатиот композитор Патрис. Додека семејството се вози во автомобил, Патрис ја губи контролата над воланот и удира во дрво. Во несреќата гинат Патрис и ќерката, а Жули е тешко повредена. Уште додека заздравува во болницата, Жули размислува за самоубиство, но сепак се решава да ја победи болката по изгубеното семејство на тој начин што ќе ги прекине сите врски од нејзиниот дотогашен живот. Таа ја сместува мајка си во дом за старци, ги пали партитурите на неизведениот „Концерт за Европа“ на нејзиниот сопруг, ја испразнува куќата и дава налог за нејзина продажба и си го враќа моминското презиме. Откако води љубов со најблискиот соработник на Патрис (кој одамна е вљубен во неа), таа веднаш го напушта и се сели во Париз. На тој начин, таа сака да побегне од сè што ја врзува за спомените на семејството и болните емоции. Во Париз, Жули се спријателува со сосетката Лусил, а потоа дознава дека соработникот на Патрис сочувал копија од партитурите на концертот и дека планира да го доврши. Исто така, таа дознава и дека Патрис имал љубовница која е бремена и очекува негово дете. Жули се запознава со љубовницата на Патрис, ѝ ја поклонува семејната куќа, започнува љубовна врска со соработникот на Патрис и го довршува неговиот концерт.

## Наводи

Категорија:Француски филмови
Категорија:Филмови на полски јазик
Категорија:Филмови на француски јазик
Категорија:Филмови чие дејствие се одвива во Париз
Категорија:Филмови од 1993 година
Категорија:Филмови на Кшиштоф Кишловски
Категорија:Филмови со Жилиет Бинош
Категорија:Филмови со Беноа Режан
Категорија:Филмови со Флоранс Пернел
Категорија:Филмови со Шарлот Вери
Категорија:Филмови наградени со Златен лав
Дремиглава

**Дремиглава** или **Дремиглав** (, *Дримос*, до 1927&nbsp;г. *Σιδηροκέφαλον*, *Сидирокефалон*; до 1926&nbsp;г. *Δρυμίγκλαβα*, *Дремиглава*) — село во Солунско, Егејска Македонија, денес во општината Даутбал во областа Централна Македонија, Грција. Населението брои 3.659 жители (2011), од кои сите се Македонци, иако од поодамна погрчени.

## Географија
Селото е сместено во северозападниот дел на Лагадинското Поле, 7&nbsp;км северно од Ајватово, 8&nbsp;км северозападно од Лагадина и 15&nbsp;км северно од Солун. Има неколку маала: Ангел, Платан (Платанус), Метох (Митох), Бари (Барис) и Скини (Скинис).

## Историја
### Во Отоманското Царство
Во XIX век Дремиглава било македонско село во процес на погрчување, бидејќи тука уште одамна почнала да работи грчката пропаганда. На самиот почеток на XX век е забележано:

Во 1820 г. попот Димитрис Златанос (Димитар Златановски) во Дремиглава отворил училиште за сиромашни деца. Во 1840 г. со средства на селаните е изградена училишна зграда, обновена во 1876 г. и одново изградена помеѓу 1900 и 1913 г.

Во „Етнографија на вилаетите Адријанопол, Монастир и Салоника“ се вели дека во 1873 г. *Дреми глава* (Dremi-glava) Дремиглава е „грчко“ (погрчено македонско) село од 182 домаќинства со 771 жител.

Според Васил К’нчов („Македонија. Етнографија и статистика“) во 1900 г. во *Дремиглав* живееле живеят 1.300 „Грци“ (погрчени Македонци). По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Дармос (Дреми глава) (Darmos Dremi-Glava) имало 2.000 жители „Грци“ (погрчени Македонци) и во селото работело грчко училиште.

Жителите на селото зеле активно учество во Грчката вооружена пропаганда во Македонија.

Според грчкиот пропагандистички просветар Димитриос Сарос во 1906 г. *Дремиглава* (Δρυμίγκλαβα) било *гркојазично* село во Солунската митрополија со 2.400 жители со грчка национална свест. Во него работеле шестгодишно грчко училиште и детска градина со 188 ученици и 4 учители.

### Во Грција
За време на Првата балканска војна во 1912 г. Дремиглава е окупирана од бугарската војска. Селото го посетувале андарти и агитатори, кои ги терале селаните не не ѝ се потчинуваат на бугарската власт. По Втората балканска војна во 1913 г. селото е припоено кон Грција согласно Букурешкиот договор. Истата година тука се попишани 2.162 жители кои во 1920 г. се намалиле на 1.913 лица. Во 1926 г. селото е преименувано во Сидирокефалон, а во 1927 г. во Дримос. На пописот во 1928 г. Дремиглава имала 2.007 жители, и останала етнички непроменета. бидејќи тука власта не биле доселувала грчки колонисти (сметајќи го селото за веќе „грчко“).

## Население

## Стопанство
Во селото се произведува тутун, жито и други земјоделски производи.

## Поврзано
* Лагадинско Поле

## Наводи

## Надворешни врски
* Портал на Дремиглав
Црквиште (Зелениково)

**Црквиште** — кастел од доцноантичкото време. Се наоѓа на 1 километар југозападно од селото Зелениково и 2 километри северозападно од железничката станица „Зелениково“, на височинка што се издига над составот на Зелениковска Река и реката Дартошама. На простор од околу 110 × 55&nbsp;метри се среќаваат фрагменти од керамички садови, питоси и градежен материјал, а околу него остатоци од ѕидови од одбранбен бедем и кули. На неколку места се забележуваат темели од помали градби, а има и темели од голема трикорабна базилика.

## Поврзано
* Слатина — населба од неолитско време.

## Наводи

Категорија:Зелениково
Три бои: Црвена

**Три бои: Црвена** (француски: *Trois couleurs: Rouge*) — полско-француски филм во режија на Кшиштоф Кишловски (Krzysztof Kieślowski) од 1994 година. Исто така, Кишловски е автор и на сценариото, заедно со Кшиштоф Пјешевич (Krzystof Piesiewicz). Главните улоги ги толкуваат: Ирен Жакоб (Irene Jacob), Жан-Луј Третињан (Jean-Louis Trintignant), Фредерик Федар (Frédérique Feder) и Жан-Луј Лори (Jean-Pierre Lorit). „Три бои: Сина“ е третиот дел од трилогијата „Три бои“, која ги симболизира боите на француското знаме и паролите за слобода (сино), еднаквост (бело) и братство (црвено). Во него, низ приказната за необичниот однос меѓу стариот, циничен судија и младата студентка, Кишловски ги прикажува тешкотиите во зближувањето на луѓето и неможноста од потполно разбирање. Филмот имал номинации за „Оскар“, за „Златен глобус“, за БАФТА и за Европските филмски награди. Кишловски изјавил дека „Три бои: Црвена“ ќе биде негов последен филм, сакајќи остатокот од животот да го помине изолиран од светот, но две години по премиерата на филмот тој починал. 

## Синопсис
Младата и убава Валентина (ја игра Жакоб) студира во Женева и работи како манекенка и фото-модел. Заради бројните обврски и честите патувања, таа сè поретко се гледа со нејзиното момче, Англичанец. Еден ден, таа со автомобилот удира куче и додека му помога на животинчето го запознава неговиот сопственик, стариот Жозеф Керн (го игра Трентињан), поранешен судија. Неговото студено и загадочно однесување ја интригира Валентина. Керн е циничен и осамен човек чие омилено хоби му е прислушкување на телефонските разговори на соседите. По почетните несогласувања, Валентина постепено почнува да гради пријателски односи со Керн, сфаќајќи дека се сродни души. Од судијата ќе дознае дека тој некогаш бил лудо вљубен во девојка што го изневерила со друг маж, па отишла со него во Англија, но загинала во сообраќајна несреќа. Истовремено, во соседството на Валентина живее младиот студент Аугуст, чија судбина на необичен начин ќе се спои со нејзината судбина.	

## Наводи

Категорија:Француски филмови
Категорија:Полски филмови
Категорија:Филмови на француски јазик
Категорија:Филмови од 1994 година
Категорија:Филмови на Кшиштоф Кишловски
Категорија:Филмови со Ирен Жакоб
Категорија:Филмови со Жан-Луј Трентињан
Категорија:Филмови со Фредерик Федар
Категорија:Филмови со Жан-Луј Лори
Дрожденка

мини|250px|Казан за варење ракија

**Дрожденка** – вид ракија која се добива со дестилација на вински талог.

## Содржина на дрожденката
Дрожденката содржи:
* стварен алкохол од 35 до 55 волумни %; 
* екстракт до 6 грама на литар; 
* вкупни киселини, изразени како оцетна киселина од 200 до 1.000 милиграми на литар апсолутен алкохол; 
* естри, како етил естер оцетна киселина, од 1.000 до 5.000 милиграми на литар апсолутен алкохол;  
* метил алкохол од 0,30 до 1,20 волумни % сметано на апсолутен алкохол; 
* виши алкохоли од 1.500 до 5.500 милиграми на литар апсолутен алкохол; 
* алдехиди, од 100 до 500 милиграми на литар на апсолутен алкохол; 
* фурфурол до 30 милиграми на литар апсолутен алкохол; 
* издашност најмалку 1 :500.

## Технологија на производство
Технологијата за производство на дрожденка опфаќа:
* берба на грозјето
* гмечење на грозјето
* превривање на клукот или ширата
* источување на виното
* дестилација на останатиот вински талог
* одлежување и формирање дрожденка

## Начин на добивање

Дрожденката се добива со дестилација на винскиот талог.

## Наводи

Категорија:Алкохолни пијалаци
Категорија:Жестоки пијалаци
Категорија:Ракии
Категорија:Зборови што ги нема во ТРМЈ
Љубуш (Драчево)

**Љубуш** — археолошко наоѓалиште кое се состои од старохристијански ротонди. На еден зарамнет врв во близината на утоката на Пеленица во Маркова Река, оддалечен 3 километри југозападно од селото Драчево, има остатоци од римско утврдување чии одбранбени ѕидови го опкружуваат целото плато големо околу 1,5 хектар. Откопани се темели од повеќе градби меѓу кои и темели од две цркви ‡ ротонди. Според Ф. Месеснел, едната имала пречник повеќе од 10&nbsp;метри и под покриен со мозаик, организиран во повеќе правоаголни полиња. Од мотиви во полињата на мозаикот се присутни рибини лушпи, крстови, плетенки како бордури и раскошен кантарос од кој излегуваат бршленови ластари со лисја.

## Поврзано
* Белчевица — некропола од римско време;
* Пинтија — старохристијански ротонди; и
* Тресалиште — осамен наод од доцноантичкото време.

## Наводи
Славутич

мини|десно|Славутич
**Славутич** () — град во северна Украина, намерно изграден за евакуираниот персонал од атомската централа Чернобил, по катастрофата од 1986 година која се случила во близина на градот Припјат. Градот географски се наоѓа во Репкинскиот реон, Черниговска област, но административно е дел од Киевската област. Во 2014, во градот живееле 25,112 жители.

## Наводи

Категорија:Градови во Украина
Категорија:Ексклави
Категорија:Населени места основани во 1986 година
Потрошувачка

**Потрошувачката** е економска активност која се однесува на употребата на стоките и услугите.

## Теорија на потрошувачката
Според некои економисти, како Бенфилд и Џевонс, желбите на луѓето се почетната точка во проучувањето на потрошувачката. Така, Бенфилд смета дека „првата поставка на теоријата на потрошувачката е дека задоволувањето на секоја желба од понизок ранг создава стремеж кон повисока желба“, додека Џевонс се служи со слична поставка - „задоволувањето на секоја пониска желба овозможува да се манифестира повисоката желба“. Алфред Маршал го критикува ваквото сфаќање и тврди дека, не желбите, туку развојот на човековите активности води кон побарувачка и потрошувачка на нови стоки и услуги.

## Потрошувачката и доходот
Вообичаено, потрошувачката на луѓето зависи од нивниот доход, односно потрошувачката на побогатите луѓе се разликува од потрошувачката на посиромашните. На пример, Анкетата на расходите на потрошувачите во САД во 2003 година покажала дека просечната годишна потрошувачка на најбогатите 20 % од населението изнесувала 81 731 долар, додека просечната потрошувачка на најсиромашните 20 % од населението изнесувала само 18 492 долари. Со други зборови, најбогатите 20 % од населението трошеле 4,4 пати повеќе од најсиромашните 20 % од населението. Меѓутоа, структурата на потрошувачката на богатите луѓе значително се разликува од структурата на потрошувачката на сиромашните. На пример, потрошувачката на цигари на богатите луѓе била само 20 % поголема од потрошувачката на цигари на сиромашните; потрошувачката на храна на богатите луѓе била двапати поголема од онаа на сиромашните; трошоците за образование на богатите луѓе биле 3,7 пати поголеми од оние на сиромашните луѓе; трошоците за забава на богатите луѓе биле 6,7 пати поголеми од оние на сиромашните; трошоците на богатите за животно осигурување биле 7,8 пати поголеми од оние на сиромашните луѓе; додека расходите на богатите луѓе за пензиско и социјално осигурување биле дури 37,8 пати поголеми од таквите расходи на сиромашните луѓе. Според тоа, богатите луѓе трошат релативно повеќе за забава, лично осигурување и за пензиско и социјално осигурување, додека релативно помалку трошат за цигари, храна, здравствени услуги и образование.

## Потрошувачката во Македонија

## Наводи

## Поврзано
* Потрошуваштво

 
Категорија:Економија
Категорија:Микроекономија
Нада Стефановска

**Нада Стефановска** (Битола,  – , ) – македонска глумица.

## Животопис
Нада била родена во 1927 година во Битола.

Својата глумечка кариера ја започнала многу рано во Народниот театар во Крагуевац, а ја продолжила во Народниот театар во Битола каде останала до 1955 година и каде во 1952 година го добила синот Горан.

Од 1955 до 1961 година работи во Народниот театар во Прилеп каде забележала многу плоден период. Во 1957 година, таа го добила синот Влатко.

По преселувањето во Скопје, извесно работела како член на Драмското студио на Радио Скопје.

## Наводи

Категорија:Глумици од Битола
Категорија:Македонски театарски глумци
Категорија:Македонски гласовни глумци
Сара Климоска

**Сара Климоска** (родена на  година во Струга) — македонска театарска, филмска и телевизиска глумица.

## Филмографија
Климоска ги остварила филмските улоги:
|- style="background: Lavender; text-align:center; "
|- style="background: Lavender; text-align:center; "
| colspan="4" |2010-ти&#9650;
|-
| 2014-2020 || 5+ фамилија ТВ-серија || Ана
|-
| 2016 || Џган ТВ-филм || /
|-
| 2016 || Роденден ТВ-филм || /
|-
| 2016 || Преспав ТВ-серија|| Маја
|-
| 2017 || 48 Краток филм || /
|-
| 2017 || Фамилијата Марковски ТВ-серија|| Сара
|-
| 2017 || Види ја ти неа ТВ-филм || Анета
|-
| 2017-2020 || Сенки над Балканот ТВ-серија || Јана
|-
|-
| 2018 || Малина ТВ-филм || Нена Ристовска
|-
| 2019 || Врба ТВ-филм || Донка
|-
| 2019 || Три сестри ТВ-филм || Дана
|-
| 2019 || Втора шанса ТВ-филм ||
|- style="background: Lavender; text-align:center; "
| colspan="4" |2020-ти&#9650;
|-
| 2020 || Горчлива цреша ТВ-филм ||
|-
| 2021 || Ничо ТВ-филм || Рони
|-
| 2022 || Тајниот изум ТВ-филм || Ана
|-
| 2022 || Преекспонирано ТВ-филм ||
|-
| 2022 || Нема да бидеш сама ТВ-филм || Невена
|-
| 2022 || Мочвара ТВ-серија || Елена Настева
|-
| 2022 || Кајмак ТВ-филм || Доста
|-
| 2023 || Домаќинство за почетници ТВ-филм || Елена
|-
| 2023 || Лена и Владимир ТВ-филм || Лена
|-
| 2023-2024 || Тин Камп ТВ-серија || Наставничка Елена
|-
| 2024 || Баук ТВ-филм || 
|-
| 2025 || Шест ТВ-филм || Сара
|-
| 2025 || Позитивни вибрации ТВ-филм || Ева
|-
| 2025 || Соучесници ТВ-филм || Теодора
|-
| 2026 || Семејни тајни ТВ-филм || Моника
|-
| 2026 || Збогум, Копакабано ТВ-филм || Малина
|-
| 2026 || Три сестри ТВ-филм || Дана
|-
| 2026 || Раката на правдата ТВ-филм || Клаудија
|}

## Награди
* Награда „Ѕвезда во подем“ (2021)
* Награда за најдобра глумица за улогата на ликот Доста во филмот „''Кајмак''“ на Филмскиот фестивал во Сомбор, Србија (2023)

## Наводи

## Надворешни врски
* 

Категорија:Живи луѓе
Категорија:Глумици од Струга
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Никола Ристески

**Никола Ристески** — македонски глумец.

## Филмографија

|- style="background: Lavender; text-align:center; "
|- style="background: Lavender; text-align:center; "
| colspan="4" |2010-ти&#9650;
|-
| 2018 || Иднината е наша ТВ-филм || Полицаец
|-
| 2019 || Врба ТВ-филм || Милан
|- style="background: Lavender; text-align:center; "
| colspan="4" |2020-ти&#9650;
|-
| 2022 || Кајмак ТВ-филм || Владо
|}

## Надворешни врски
* 

Категорија:Живи луѓе
Категорија:Македонски филмски глумци
Бочва

[мини|200п|Бочви со вино [Кјанти (вино)|кјанти]]
мини|200п|Бочви со различна големина
thumb|Бочварска работилница
**Бочва** или **фучија**  – голем дрвен сад со два газера стегнат со обрачи во кој се чуваат течности, најчесто вино; големо буре. Бочвите се користат за производство и чување вино и пиво и концентрирани алкохолни пијалаци – ракија, саке, текила, бренди, виски, рум и др. Кога пијалаците одлежуваат во бочви, тие добиваат дел од супстанците кои се содржат во дрвото како ванилин и танин.

Бочвите се изработуваат до дрвени летви, стегнати со железни обрачи. Најчесто се користи даб, поретко се користи костеново дрво, а за јапонското саке – понекогаш и кедрово. Бочвата има 2 отвора:
* горен, низ кој се налева течноста, и 
* долен (со чеп), низ кој се точи течноста.

## Поврзано
* Каца
* Кофа
* Бочварски занает

## Наводи

## Надворешни врски

* Зошто се претпочитаат дабови бочви
* Origin of "over a barrel"
* 
* Barrel Basics
* Barrel Construction
* How to store and maintain oak barrel 

Категорија:Садови
Наталија Теодосиева

**Наталија Теодосиева** (родена на  година во Кочани) — македонска театарска, филмска и телевизиска глумица.

## Животопис

Наталија Теодосиева дипломирала на Факултетот за драмски уметности во Скопје, во класата на професорот Владимир Милчин). Има учествувано во националните театри („Макбет“ – МНТ, „Крал Иби“ – Драмски театар - Скопје). Работела во Театар Комедија во Скопје од 2022 до 2025 година. Од 2025 година, работи во Македонски народен театар во Скопје.

## Филмографија
Теодосиева ги остварила филмските улоги:
|- style="background: Lavender; text-align:center; "
|- style="background: Lavender; text-align:center; "
| colspan="4" |2010-ти&#9650;
|-
| 2013 || Балканот не е мртов || Харемска девојка 2
|-
| 2014 || Параболик || Наташа
|-
| 2014 || Кум ТВ-серија || Весна
|-
| 2016 || Крестниј ТВ серија|| Весна
|-
| 2017 || Исцелител|| Аптекарка
|-
| 2018 || Преспав ТВ серија|| Искра
|-
| 2018 || Индекс 669|| /
|-
| 2018 || Љубовникот|| /
|-
| 2018 || Иднината е наша || Маја
|-
| 2018 || Црно и бело|| /
|-
| 2019 || Втора шанса|| Сандра
|-
| 2019 || Врба || Родна
|- style="background: Lavender; text-align:center; "
| colspan="4" |2020-ти&#9650;
|-
| 2020 || ТМ ТВ-филм || Ивана
|-
| 2020 || 5+ фамилија ТВ-серија || Петунија
|-
| 2022 || Мими ТВ-филм || Мими
|-
| 2022 || Си беше еднаш, еден звук ТВ-филм || Магде
|-
| 2024 || Црвениот поет ТВ-серија || Невенка Вујиќ
|-
| 2024-2025 || Радиус ТВ-серија || Наталија
|-
| 2025 || Мала грешка ТВ-филм || Озлем
|}

## Наводи

## Надворешни врски
* 

Категорија:Живи луѓе
Категорија:Глумици од Кочани
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Категорија:Апсолвенти на Факултетот за драмски уметности - Скопје
Мирко Стефановски

**Тихомир „Мирко“ Стефановски** (Скопје,  – , ) – македонски режисер и глумец.

## Животопис
Тихомир (роденото име на Мирко) бил роден на 7 септември 1921 година во Дебар Маало, Скопје.

Бил член на предвоениот Модерен театар (Модерно позориште), член на патувачкиот театар „Димче Трајковски“. По Втората светска војна бил раководител на културно-забавната група на 42. Македонска дивизија на НОВ. Бил еден од основачите на МНТ и член на Драмата на МНТ до 1951 година.

Во 1951 година, Стефановски станал режисер во Народниот театар во Битола каде останал до 1954 година и каде во 1952 година го добил синот Горан.

Од 1954 до 1960 година, тој работел во Народниот театар во Прилеп како режисер и директор. Во 1957 година го добил синот Влатко.

Од 1960 до 1962 година бил директор на Работничкиот дом во Скопје, а од 1962 до 1964 бил помошник-управник на МНТ. Од 1965 до крајот на својот живот бил постојан режисер во Театарот на народностите во Скопје.

Како прв македонски режисер ја поставил „*Вејка на ветерот*“ како прво македонско дело во Птуј, Словенија. Бил режисер на девет праизведби од македонски автори.

## Наводи

## Надворешни врски
Мирко Стефановски на Macedonism

Категорија:Глумци од Скопје
Категорија:Луѓе од Дебар Маало
Категорија:Македонски режисери
Категорија:Македонски театарски глумци
Димна Јуда

**Димна Јуда** македонска народна песна од регионот Пијанец, околината на градот Делчево. Насловот означува „Чудесна самовила“. 

Според народните преданија, Димна Јуда била самовила која живеела на планината Влаина, Пијанечко Македонија. Таа побарала од народот кој живеел таму да ѝ даде тројца мажи, три жени и три деца, за да не фрли клетва врз сите. Но поради тоа што населението одбило и сакало да ѝ даде златници наместо живи луѓе, таа се налутила и изградила град од 100 ергени и 100 моми. 

Песната како и темата се предмет на бројни преработки и препеви, меѓу кои спаѓа и иведбата на германската група Валдкауз. Театарска изведба на МНТ од 1974 година го носи насловот: „Димна Јуда град градила“. 

## Наводи

## Надворешни врски
* Во изведба на Валдкауз
* Во изведба на група Искон
* „Димна Јуда град градила“ на Викиизвор

Категорија:Македонски народни песни
Цернин

**Цернин** () — општина во округот Лихов-Даненберг, во сојузната покраина Долна Саксонија, Германија.

## Географија
### Местоположба

Цернин се наоѓа помеѓу Берлин (200&nbsp;км) и Хамбург (100&nbsp;км) во Природниот парк Елбхеен-Вендланд. Највисоката точка во општината (и во целиот округ) — Хое Мехтин со 142 метри, оддалечена 3 километри од средиштето на општината.

### Соседни општини

Цернин се граничи со општините Вадевајц на југ, Кистен на југ и југоисток, Јамелн на југоисток, Карвиц на исток и Герде на североисток, како и на север со слободната област Герде. На запад се граничи со округот Илцен.

### Општински единици

Општината Цернин се состои од следниве осумнаесет места:

Дополнително постои имотот Ној-Белан.

## Наводи

## Надворешни врски

Категорија:Лихов-Даненберг
Каца

мини|200п|Каче
**Каца** – голем, валчест, дрвен сад, стегнат со обрачи, на дното проширен, а на горната страна отворен. Каците се користат за чување расол, туршија, сирење, месо и други производи. Од бочвата се разликува по тоа што горната страна на садот е отворена или се покриван со посебен дрвен капак. Каца со мала зафатнина се нарекува каче.

Како и бочвите, така и каците се изработуваат од дрвени летви стегнати со железни обрачи. Најчесто се користи даб, поретко се користи багрем и костен. Кацата има еден отвор – горната основа на садот.

## Поврзано
* Бочва
* Кофа
* Качарски занает

## Наводи

## Надворешни врски

Категорија:Садови
Тасманци

десно|мини|250x250пкс| Фотографија од последните 4 полнокрвни Тасманци од 1860-тите.
**Тасманци** или **Тасманијански староседечци** е името на потомците на тасманските домородци.

Историчарите од XX век сметале дека Тасманците се изумрени со смртта на Труганини во 1876 година, но во последно време тоа е оспорено.

Денешните Тасманијци, или потомците на древните Тасманијаци, кои се мешале со белите доселеници, и за кои се проценува дека имаат околу 10 000, тврдат дека потекнуваат од две групи.

Тасманците се доселиле во Тасманија од Австралија пред 40 000 години. Пред 10 000 години, со крајот на Леденото време, копнениот мост помеѓу Австралија и Тасманија исчезнал, па Тасманците останале  изолирани од остатокот на светот до доаѓањето на Европејците во 19-ти. век .

Тасманците биле организирани во девет големи племиња од по 40-50 луѓе.

По пристигнувањето на Европејците, во периодот од 1802 година  измеѓу 1833 година  населението на Тасманијците се намали од 8000 на 300 луѓе поради вооружени судири и болести. Преживеаните биле присилно депортирани на островот Флиндерс од каде  во Тасманија во 1847 година се вратиле само 60 од нив , од кои повеќето починале до 1870-тите .

Исчезнувањето на полнокрвните Тасманијци е извор на научна контроверзија, при што многумина дури го нарекоа еден од првите документирани случаи на геноцид . Британскиот писател Херберт Georgeорџ Велс нашол инспирација за неговиот роман „ Војна на световите“ баш од овој настан. 

## Наводи

## Литература

*    

Категорија:Народи во Океанија
Категорија:Тасманија
Дино Менегин

мини|десно|200px|исправено|Менегин во 2010

**Дино Менегин** ( 18 јануари 1950 година ) е поранешен италијански кошаркар. Тој е еден од најдобрите италијански кошаркари на сите времиња. Играл на центарската позиција. Тој е наведен во 50-те најмногу придонесувачи во Евролигата .

Своето деби го имал во италијанската лига во 1966 година, на возраст од само шеснаесет години во дресот на Варезе, а последниот натпревар го одиграл во својата 44-та. година.

Тој бил долгогодишна репрезентација на Италија и освоил златен медал со нив на Европските првенства во 1983 година, сребрен медал на Олимписките игри во 1980 година и два бронзени медали на Европските првенства во 1971 година и Европските првенства во 1975 година. 

## Извори

## Надворешни врски

* Профил на мрежната страница на ФИБА Европа

Категорија:Родени во 1950 година
Категорија:Живи луѓе
Бранко Јовичиќ

десно|thumb|250px|CSKA-CZ (4).jpg
**Бранко Јовичиќ** (Рашка, 18 март 1993 година) — српски фудбалер. Тој игра во средниот ред и во моментов игра за Црвена звезда.

## Клупска кариера
Јовичиќ дојде во ФК Бане од Рашка. Подоцна се префрлил во Борац од Чачак за кој играл како млад фудбалер и подоцна дебитирал во сениорската конкуренција. Пред почетокот на сезоната 2013/14 тој бил назначен за капитен на Борча, и со тоа станал најмладиот капитен во историјата на клубот. Во две сезони во првиот тим Борча одигра 47 натпреварил во Првата лига на Србија, а во сезоната 2013/14 освоил пласман со клубот во српската Супер лига.

Откако ја поминал пробата, Јовичиќ во август 2014 година, се префрли во рускиот фудбалски клуб Амкар. Тој потпишал едногодишен договор со клубот Перм со опција за продолжување за уште две години. Во својата дебитанска сезона, тој одиграл 21 шампионски натпревар за Амкар и постигнал три гола, по што потпишал нов договор со клубот во јули 2015 година за дополнителни три години. Тој одиграл 58 натпревари во Премиер лигата во три сезони со Амкара.

Во јули 2017 година, тој потпишал тригодишен договор со Црвена звезда. Дебитански натпревар во црвено-белиот дрес го изиграл во првиот натпревар од второто коло од квалификациите за Лига Европа, во ждрепката со Иртиш од Павлодар во Казахстан. Ѕвезда славела на вториот натпревар на стадионот Рајко Митиќ со 2:0, а Јовичиќ бил сметано од многумина за најдобар играч на натпреварот. На шампионскиот натпревар против Кукарички, одигран на 6 август 2017 година, Јовичиќ ја скрши својата метатарзална коска по двобојот со Никола Дринчиќ. Потоа тој замина на пауза неколку месеци, а по враќањето на теренот на 29 ноември 2017 година, тој постигнал победа на пенали над Радник од Сурдулица ( 5:0 ).

## Репрезентација
Во септември 2018 година, Јовичиќ ја добил поканата на сениорската репрезентација за првпат во Србија. Селекторот Младен Крстајиќ му врачи повик за двобои против Црна Гора и Романија во Лигата на нации. Деби во својата репрезентација имал на 11 октомври 2018 година со победа над Црна Гора во Подгорица, кога влезе во игра во второто полувреме.

## Трофеи

### Црвена ѕвезда

* Српска Супер лига (2) : 2017/18, 2018/19 година.

## Наводи

## Надворешни врски

* 

Категорија:Фудбалери на ФК Амкар Перм
Категорија:Фудбалери на ФК Црвена Ѕвезда
Категорија:Српски фудбалери
Категорија:Родени во 1993 година
Џералд Асамоа

**Џералд Асамоа** (роден во Мампонг, 3 октомври 1978) — поранешен германски фудбалер, напаѓач.

## Биографија
Роден во Мампонг, Гана, Асамоа и неговото семејство емигрирале во Германија во 1990 година.

Со својата сопруга Линда тој има две деца, близнаците Џејден и Џада, родени на 26 февруари 2007.

## Технички карактеристики
Џералд Асамоа бил многу брз фудбалер, физички силен, со добар дриблинг и добро играл со глава.

## Наводи

## Надворешни врски
*Џералд Асамоа на soccerway
*Џералд Асамоа на Transfermarkt
*Џералд Асамоа на espn
*Џералд Асамоа на whosocered

Категорија:Германски фудбалери
Категорија:Живи луѓе
Категорија:Фудбалери на ФК Хановер 96
Категорија:Фудбалери на ФК Шалке 04
Категорија:Фудбалери на ФК Санкт Паули
Категорија:Фудбалери на ФК Гројтер Фирт
Категорија:Родени во 1978 година
Трка околу Турција 2019

**Трка околу Турција 2019** — 55. издание на велосипедската етапна Трка околу Турција, која се одржала помеѓу 16 и 21 април како седумнаесетти настан во сезоната на Светската турнеја.

Трката била освоена од Феликс Гросшартнер од .

## Екипи

Како нов настан од Светската турнеја, сите осумнаесет UCI World Tour екипи биле автоматски поканети, но не биле обврзани да учествуваат на трката. Секоја екипа имала право на седум возачи.

## Рута

## Етапи
### Етапа 1

### Етапа 2

### Етапа 3

### Етапа 4

### Етапа 5

### Етапа 6

## Завршен пласман

## Поредок

## Наводи

## Надворешни врски
* 
* 

Категорија:Трка околу Турција
Категорија:Светска турнеја на UCI 2019
Категорија:Турција во 2019 година
Самце (џонгхаг)

мини|Положба
**Самце** е еден од дваесетте окрузи во Бутан. Сместено е во западниот дел на Бутан. Административниот центар и најголемиот град е истоимениот град. Површината на округот е 1725 км2 и се граничи со Индија на запад, на север и на југ,а на исток со Чукха и Хаа. Округот Самце се состои од 19 области.

Историски гледано, Самце е ретко населена област. Во почетокот на дваесеттиот век, голем број на Напалци се преселиле во оваа област за да помогнат во уништувањето на шумите. Поради растот на населението, според весникот „Кјунсел“, имало недостиг на простор за живеење.

Во оваа област исто така  живеат и луѓето од народот Лопи, кои во цел Бутан ги има околу 2.500. Самците биле познати по тоа што во нив управувале семејството Гуруг Кази од раниот дваесетти век до 1960-тите години.

## Јазици
Доминантен јазик во областа е непалски, што го зборува заедницата Лоцампа. Ѕонгка е јазик кој во поголемиот дел од државите се зборува во источниот дел на областа. Самце е исто така дом на некои од автохтоните заедници во Бутан кои датираат од доаѓањето на луѓето, и зборуваат непалски и ѕонгка јазик. Во североисточниот дел на Самце 2.000 луѓе зборуваат Лепча јазик, и по должината на границата со џонгкхагом  Чуха 2.500 луѓе зборуваат Локпу јазик.

## Економија и едукација
Областа има природни богатсктва, како што се рудите талк, доломит и други кои се извезуваат. Исто така, постојат голем број на индустриски и производствени единици. Кардамонот и портокалите се најчестите парични култури, иако земјоделците исто така се вклучени во земјоделството. Самце е познат како регион кој прв го развива кардамомот во Бутан.

Во Самце се наоѓа факултет, кој е оддел од Кралскиот универзитет во Бутан .

## Поврзано

* Бутан 
* Административна поделба на Бутан

## Наводи

## Надворешни врски

* Официјална страница

Категорија:Окрузи во Бутан
Лазарос Пападопулос

мини|Л.Пападопулос
**Лазарос Пападопулос** (роден на 1 јуни 1980 година) во Краснодар) е поранешен грчки кошаркар. Играл на центарската позиција и бил долгогодишен репрезентативец на Грција. Со два клуба имал освоено две Евролига.

## Кариера
Тој започнал да игра кошарка во Ираклис, од 1996 до 2001 година. После тоа, тој потпишал за Панатинаикос, за кој играл две години. Со Панатинаикос ја освоил Евролигата и следната сезона ќе ја освои и двојната круна во Грција. Тој, исто така, поминал добар дел од својата кариера во Москва играјќи за Динамо, со кој го освои Еврокупот во 2006 година. Вреди да се спомене едногодишно играње за Реал Мадрид. Тој исто така имал голем успех со Олимпијакос во 2012 година дошол до друга титула во Евролигата. Тој ја завршил играчката кариера во 2014 година. во Шпанија.

## Репрезентација
Со грчката јуниорска екипа, тој го освоил бронзениот медал на Европските првенства во 1998 година.

Тој бил и висок играч на репрезентацијата долги години. Најголем успех на Грција со репрезентацијата беше златото на Европските првенства во 2005 година. во Белград, како и сребро на СП следната година во Јапонија.

## Успх

### Клуб

* ***Панатинаикос*** : 
** Евролига (1): 2002, 
** Грчка лига (1): 2003 година. 
** Куп на Грција (1): 2003 година. 
* ***Динамо*** : 
** Куп на УЛЕБ (1): 2006 година. 
* ***Олимпијакос*** : 
** Евролига (1): 2012 година 
** Куп на Грција (1): 2012 година

### Претставник

* Европско првенство : врска= 2005 година. 
* Светски куп : врска= 2006 година.

## Остатокот
Лазарос е роден во Советскиот Сојуз, во Краснодар. Татко му е грк, а мајка му е од Русија, па затоа има руско државјанство. Во 1990 година се преселиле во Солун. Во 2002 г се оженил и имал две ќерки.

## Наводи

## Надворешни врски

* Профил на мрежната страница на Евролигата 
* (на језику: грчки)  (на језику: енглески)  (на језику: италијански)  (на језику: шпански)  Официјалната страница на лазарите на Пападопулос

Категорија:Кошаркари на КК Химки
Категорија:Играчи на КК Олимпијакос
Категорија:Родени во 1980 година
Косуке Накамура

е јапонски фудбалер кој настапува за ФК Кашива Рејсол.

## Нацинален тим
Во јуни 2011 година, Накамура бил избран како дел од Национална репрезентација на Јапонија под-17 години за Светското првенство за фубдалери до 17 години  во 2011 година, каде тој одиграл 4 натпревари. Во август 2016 година, тој беше повикан во Националната репрезентација на Јапонија под-23 за Летните олимписки игри 2016 година и тој одиграл 2 натпревари.

Во мај 2018 година тој бил повикан во сениорската репрезентација за Светското првенство во фудбал во 2018 година во Русија.

## Кариерни статистики
### Клуб

## Наводи

Категорија:Јапонски фудбалери
Категорија:Фудбалски голмани
Категорија:Родени во 1995 година
Црква „Св. Кузман и Дамјан“ - Опеница

**Свети Кузман и Дамјан** — манастирска црква на Опеничкиот манастир.

Манастирската црква се наоѓа над селото Опеница.

## Историја

На 25 октомври 2008 година бил осветен и поставен камен-темелник за црквата. Иницијатор за изградба на истата бил свештеникот Димче Ѓорѓиески, парох варошки од Охрид, со потекло од селото. Градбата била поддржана и од другите селани. Фрескоживописот е изработен од раката на Јане Бакрески, во периодот 2014/2015 година.

## Галерија


Податотека:Црква „Св. Кузман и Дамјан“ - Опеница 2.jpg|Куполата
Податотека:Црква „Св. Кузман и Дамјан“ - Опеница 3.jpg|Влезот во црквата
Податотека:Црква „Св. Кузман и Дамјан“ - Опеница 5.jpg|Внатрешноста на црквата
Податотека:Црква „Св. Кузман и Дамјан“ - Опеница 6.jpg|Внатрешноста на црквата
Податотека:Црква „Св. Кузман и Дамјан“ - Опеница 7.jpg|Куполата
Податотека:Црква „Св. Кузман и Дамјан“ - Опеница 8.jpg|Куполата од конаците
Податотека:Црква „Св. Кузман и Дамјан“ - Опеница.jpg|Апсидата


## Поврзано
* Опеница
* Дебарско-кичевска епархија
* Охридско архијерејско намесништво
* Коселска парохија

## Наводи

## Надворешни врски

Категорија:Опеница
Категорија:Опенички манастир
Опеница